Paul Skoe

Paul Skoe (1918–2000)Arne Brustad (red.): Aktive fotballspillere. Bind II. Idrettsforlaget, Oslo 1953 (s. 679, digitalisert av Nasjonalbiblioteket) var en norsk instruktør i Radioteatret i NRK. Han var programredaktør i radioens barne- og ungdomsavdeling 1978-1986, men fortsatte å instruere frem til 1992. 

Skoe ble utdannet telegraftekniker og begynte i Telegrafverket i 1949. Han ble senere lydtekniker i NRK. Det eldste bevarte opptaket med Skoe bak spakene var Øyvind Bolstads bildrapfarse Du er morderen (1950). I 1951 hadde han for første gang teknisk regi helt alene i det tapte krimhørespillet Mordet på rom nr. 13. Han debuterte i 1957 som instruktør i Radioteatret med tyske Hans Joachim Hohbergs Hvem er Mr. Milbury? Teatersjef Hans Heiberg ansatte Skoe som programsekretær i «særklasse» i 1958 og frem til 1986 arbeidet han som instruktør på heltid.

Han er kanskje best kjent for bearbeidelsen og regien av hørespillseriene Dickie Dick Dickens, God aften, mitt navn er Cox, Damen i tåken, Paul Temple, Tom Jones, De elendige og en rekke andre. Skoe hadde regien på den norske klassikeren Keiser og galiléer (1956), Helge Krogs Kom inn (1951/1972), Hagen Hartvedts krimkomedie Unnskyld, kan jeg få låne telefonen? (1961), Sverdrup/Nordheims radiofantasi Her bor vi så gjerne (1963), grøsseren I trifidenes dager samt det eksperimentelle barnehørespillet Gull alarm i Heie (1978). Skoes oppsetning av Finn Havrevolds En benk i parken (1970) vant Prix Italia.

I tiden i NRK var han involvert i 475 hørespillsendinger.Aftenposten – Nekrologer (16.8.2000, s.11) Men Tilman Hartenstein i boka Det usynlige teatret: Radioteatrets historie 1926-2001, Oslo 2001, s. 93, hevder at Skoe – både som instruktør og tekniker – trolig sto bak langt over 600 hørespill totalt.

 Egne verk 
I 1972 skrev Skoe selv en fortsettelse av Dickie Dick Dickens serien med tittelen "Dickie Dick Dickens i Norge", hvor Dickens og hans venner tar en sving innom Oslo.

 Referanser 

Kategori:Norske regissører
Kategori:NRK-ledere
Kategori:Hørespill
Kategori:NRK Radio
Kategori:Personer fra Skien kommune